03/10/2017 | Administración LocalProvincial
Deputación Provincial da Coruña
Servizo de Xestión de Plans. Sección de Plans Provinciais
Aprobación das bases reguladoras do Plan provincial de cooperación ás obras e servizos de competencia municipal (Plan único de concellos) “POS+ 2018”

ANUNCIO O Pleno da Deputación Provincial da Coruña, na sesión ordinaria que tivo lugar o vinte e nove de setembro de dous mil dezasete (29/09/2017), acordou a aprobación do asunto que deseguido se menciona: APROBACIÓN DAS BASES REGULADORAS DO PLAN PROVINCIAL DE COOPERACIÓN ÁS OBRAS E SERVIZOS DE COMPETENCIA MUNICIPAL (PLAN ÚNICO DE CONCELLOS) “POS+ 2018” 1.–DENOMINACIÓN E APLICACIÓN ORZAMENTARIA. O presente “Plan provincial de cooperación ás obras e servizos de competencia municipal (Plan único de concellos) “POS+ 2018” é un Plan propio da Deputación Provincial da Coruña para o exercicio 2018 destinado aos 93 concellos da provincia, que se elabora no marco do previsto no artigo 36.2 a) da Lei 7/1985, do 2 de abril, reguladora das bases de réxime local (BOE núm.80, do 3 de abril), tendo en conta as modificacións introducidas pola Lei 27/2013, do 27 de decembro, de racionalización e sostibilidade da Administración local (BOE núm.312 do 30 de decembro de 2013) e nos artigos 32 e 33 do Real decreto lexislativo 781/86, do 18 de abril, polo que se aproba o Texto refundido das disposicións legais vixentes en materia de réxime local (BOE núm.96 do 22 de abril), no que se regula a obriga das deputacións provinciais de aprobar anualmente o dito Plan en colaboración cos concellos da provincia. O Plan finánciase previsiblemente coas seguintes achegas e préstamos provinciais: – Cunha “achega provincial 2018” por importe de 26.500.000,00 €, que podería incrementarse se esta deputación así o acorda, e ademais coas achegas que voluntariamente realicen os concellos para completar o financiamento dos investimentos, posto que nos últimos anos a Administración Xeral do Estado non realizou achegas aos Plans provinciais elaborados polas deputacións provinciais. En principio, pártese de que nas partidas 0430/4592/46201 e 0430/4592/76201 do orzamento provincial para o exercicio 2018, ou nos expedientes de modificación de créditos que se poidan aprobar ao longo dos anos 2018 ou 2019, vaise consignar a cantidade de 26.500.000,00 € para o financiamento desta achega provincial 2018 ao Plan. – Cunha “achega provincial 2017” por importe de 26.000.000,00 € que previsiblemente se vai consignar no orzamento provincial 2017 na partida 0430/4599/76201, a través do expediente de modificación de créditos 4/2017. – Cunha achega provincial denominada “préstamo provincial 2018” por importe de 23.500.000,00 €, que previsiblemente se vai consignar no orzamento provincial 2018 na partida 0430/9435/82120, coa finalidade de realizar préstamos aos concellos da provincia sen xuros, con dous anos de carencia e cun prazo de devolución durante 10 anos a partir do ano 2020, nos meses de xuño e novembro, prorrogable mediante Resolución da Presidencia. Con isto, o importe total das achegas e dos préstamos provinciais destinados ao financiamento do POS+ 2018 ascende a 76.000.000,00 €, desagregado como deseguido se indica: Pero dado que aínda se descoñecen as posibilidades de financiamento desta deputación para o orzamento 2018, o POS+ 2018 concíbese co carácter de “Programación preventiva de actuacións”, suxeita polo tanto a revisión unha vez coñecidas as fontes do seu financiamento e, en consecuencia, o Plan que poida aprobarse pola deputación poderá ser o resultado de reprogramacións de importes ou anualidades, consonte ao criterio de prioridade previsto na Base 6. Por outra banda, coa finalidade de reinvestir en cada concello as baixas da achega da deputación producidas na adxudicación ou anulación dos investimentos incluídos no POS 2016, no PAS 2015 e POS+ 2017 non reinvestidos anteriormente, as cantidades asignadas a cada concello neste POS+ 2018 poderán incrementarse ao longo do exercicio co importe das ditas baixas. Por iso, a aprobación destas Bases queda sometida á condición suspensiva da existencia de crédito adecuado e suficiente, tanto no orzamento inicial do exercicio 2018 como nos expedientes de modificación de créditos que esta deputación poida aprobar ao longo dos anos 2018 ou 2019 para o financiamento do POS+ 2018. Consonte co anterior, non se poderá realizar acto ningún que supoña directa ou indirectamente compromiso provincial de transcendencia orzamentaria en tanto non se cumpra esta condición suspensiva. En ningún caso a presente convocatoria xerará dereito ningún a favor dos solicitantes mentres tanto non se dean as condicións orzamentarias, procedimentais e xurídicas de aplicación.2.–FINALIDADE E OBXECTO. O artigo 36 da Lei 7/1985, do 2 de abril, reguladora das bases do réxime local, establece que é competencia propia das deputacións provinciais a asistencia e a cooperación xurídica, económica e técnica aos concellos, especialmente aos de menor capacidade económica e de xestión, e que para estes efectos a Deputación aproba anualmente un Plan provincial de cooperación ás obras e servizos de competencia municipal en cuxa elaboración deben participar os concellos da provincia. FINALIDADE O POS+ 2018 continua na liña do POS+ 2017 que introduciu importantes novidades en relación cos Plans dos anos anteriores, coa intención de acadar as seguintes finalidades: – Reducir o número de Plans destinados a colaborar cos concellos, integrando no POS+ 2018, xunto co tradicional POS, tanto outros Plans especiais financiados con cargo ao superávit, como o Plan destinado a concederlles préstamos aos concellos para a redución da súa débeda con entidades financeiras ou realizar investimentos financeiramente sostibles, que anteriormente daban lugar a novos Plans. – Racionalizar e obxectivar a colaboración desta deputación cos concellos da provincia na realización de investimentos que antes estaba dispersa en distintas liñas de subvencións, de xeito que, por unha banda, suprímense algunhas destas liñas e os seus créditos pasan a sumarse á achega provincial a este Plan, que deste modo se ve incrementada, o que ademais simplifica as tarefas administrativas dos concellos na realización de trámites; e por outra banda, realízase unha distribución de fondos entre todos os concellos aplicando os criterios obxectivos e transparentes que tradicionalmente se veñen empregando no POS. As liñas de subvencións desta deputación que se suprimen nos exercicios 2017 e 2018 son as que deseguido se indican: É importante salientar que o importe das achegas provinciais destinadas desde o 2017 a estas liñas de subvencións sumouse á dotación do POS+ 2017 e tamén súmase á do POS+ 2018, incrementándose os créditos inicialmente destinados ao POS+ cos que ata entón se destinaban a financiar estas liñas de subvencións suprimidas. Polo tanto, os concellos poderán financiar con cargo aos seus propios recursos as actividades e investimentos anteriormente incluídos nas ditas convocatorias de subvencións, por quedar liberados créditos municipais despois de recibir unha maior achega provincial a través do POS+, de modo que este novo sistema non implica unha maior achega do concello. En consecuencia, para que estas actividades e investimentos continúen realizándose, os concellos deberán consignar nos seus orzamentos a cantidade que anteriormente financiaba a deputación con subvencións finalistas. – Facer un Plan dinámico, que poida ver incrementada a súa dotación orzamentaria e se adapte ao longo do ano para absorber incrementos da achega provincial se os houbera. – Dar resposta á situación e necesidades concretas de cada concello, reforzando a súa autonomía e responsabilidade mediante a ampliación e flexibilización do seu obxecto, que pasa a ser múltiple, facilitando tamén a planificación da actividade do concello. – Contribuír de forma efectiva á redución do endebedamento que os concellos teñan cos seus provedores, financiando as facturas pendentes de pago cos requisitos que máis adiante se indican, o que repercutirá positivamente no tecido empresarial, que deste xeito poderá cobrar as súas facturas pendentes. – Contribuír de forma efectiva á redución do endebedamento dos concellos coas entidades financeiras, mediante a concesión de préstamos sen xuros e cun prazo de carencia de 2 anos. OBXECTO Para acadar estas finalidades, os concellos poderán solicitar a aplicación da achega e o préstamo provincial asignado aos seguintes obxectos: – PAGO A PROVEDORES En primeiro lugar, os concellos deberán obrigatoriamente destinar a cantidade asignada neste Plan en concepto de “achega provincial 2017” e “achega provincial 2018” (non “préstamo provincial 2018”) ao pago das súas débedas con provedores cuxas facturas teñan data de entrada no Rexistro Xeral do concello ata o 30 de xuño de 2017, este incluído, que estean pendentes de pago no momento da elaboración do informe que para estes efectos emita a Intervención ou Secretaría-Intervención do concello, ou quen corresponda nos municipios de gran poboación, podendo partir dos datos da última relación de facturas pendentes de pago elaborada para o Ministerio, separando as facturas que se imputan ao capítulo II do orzamento municipal e as que se imputan ao capítulo VI, segundo se detalla na Base 5. B.1. No caso de que o concello teña débedas con provedores con estes requisitos, deberá aplicar ao seu financiamento, en primeiro lugar, a “achega provincial 2017”, ata esgotala, e posteriormente, deberá aplicarse a “achega provincial 2018”, ata esgotala tamén, coa única excepción que se indica no penúltimo parágrafo da Base 2.1. Non obstante, o concello tamén poderá, voluntariamente, destinar as ditas achegas provinciais 2017 e 2018 ao financiamento doutras facturas con data de entrada no Rexistro Xeral do concello posterior ao 30 de xuño de 2017 que estean pendentes de pago no momento da elaboración do referido informe. A cantidade restante poderá destinala cada concello a calquera dos seguintes catro obxectos (gasto corrente, obras ou subministracións, honorarios ou achegas) segundo corresponda polo tipo da achega provincial: – GASTO CORRENTE O concello poderá destinar “achega provincial 2018” ao financiamento dos seus gastos correntes orixinados polos servizos de competencia municipal obrigatorios do exercicio 2018, segundo se detalla na Base 5. B.2, sen límite ningún. – REALIZACIÓN DE INVESTIMENTOS O concello poderá destinar “achega provincial 2018”, “achega provincial 2017” e “préstamo provincial 2018” ao financiamento de investimentos de competencia municipal. Cada investimento deberá imputarse soamente a un destes tipos de achega provincial, sen que para estes efectos poidan sumarse as distintas achegas. – HONORARIOS DE REDACCIÓN DE PROXECTOS O concello poderá destinar “achega provincial 2018” ao financiamento dos honorarios de redacción de proxectos. – ACHEGAS MUNICIPAIS PARA INVESTIMENTOS DOUTROS PLANS, PROGRAMAS OU CONVENIOS O concello poderá destinar “achega provincial 2018” e “achega provincial 2017” ao financiamento das achegas municipais para investimentos doutros Plans, Programas ou Convenios desta deputación ou doutras Administracións Públicas. – REDUCIÓN DA DÉBEDA DO CONCELLO CON ENTIDADES FINANCEIRAS Por outra parte, no que se refire ao posible destino do “préstamo provincial 2018”, o concello deberá aplicar a reducir o seu endebedamento con entidades financeiras, como mínimo o importe resultante de aplicar ao dito préstamo provincial 2018, a porcentaxe do seu “nivel de endebedamento” segundo se define na Base 2.6, e o préstamo provincial restante só poderá destinalo ben a reducir máis débeda con entidades municipal ou ben á realización de investimentos. En resumo, os obxectos que poden solicitar os concellos con cargo aos distintos tipos de achega e préstamo provincial destinados ao financiamento deste Plan son os que a continuación se detallan, debido a que, por unha banda, a “achega provincial 2017” procede do superávit orzamentario da deputación, polo que o seu destino debe cumprir os requisitos fixados para os investimentos financeiramente sostibles na disposición adicional decimosexta do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais; e por outra banda, o “préstamo provincial 2018” destinarase prioritariamente á redución do endebedamento do concello con entidades financeiras.2.1. Financiamento de pago a provedores (achegas provinciais 2017 e 2018) A Intervención ou Secretaría-Intervención do concello, ou quen corresponda nos municipios de gran poboación, deberá emitir un informe coa relación de facturas con provedores de importe igual ou superior a 100,00 € (IVE incluído), que teñan data de entrada no Rexistro Xeral do concello ata o 30 de xuño de 2017, este incluído, e que estean pendentes de pago no momento da elaboración do dito informe, podendo partir dos datos da última relación de facturas pendentes de pago elaborada para o Ministerio. Neste informe deberán separarse as facturas que se imputan ao capítulo II do orzamento municipal e as que se imputan ao capítulo VI, e indicaranse, entre outros datos para cada débeda, a data de entrada no rexistro do concello, o resumo do concepto, a identificación do provedor e o importe da débeda (IVE incluído), relacionándose segundo a orde da súa entrada no rexistro do concello, todo iso segundo se detalla na Base 5. B.1. Non obstante, deberán excluírse deste informe as facturas que non poidan pagarse por causas non imputables ao concello, debendo declararse esta circunstancia no dito informe. Ademais, deberán excluírse as que xa foron financiadas a través do POS+ 2017. No caso de facturas que teñan financiamento doutras Administracións públicas, deberá desagregarse o seu financiamento e só poderá aplicarse a achega provincial asignada neste Plan á parte que financia o concello. A achega provincial asignada neste Plan en concepto de “achega provincial 2017” e “achega provincial 2018” (non “préstamo provincial 2018”) deberá necesariamente destinarse ao pagamento das ditas débedas, aplicando en primeiro lugar a achega provincial procedente do ano 2017 e posteriormente a de 2018, tendo en conta que deberá seguirse para o seu pagamento a orde da súa entrada no rexistro do concello. Excepcionalmente, cando o importe destas débedas do concello con provedores sexa moi elevado, e coa finalidade de que o concello poida dar resposta á situacións especiais e singulares, o concello poderá solicitar de forma debidamente xustificada, a aplicación de ata o 25% da suma de “achega provincial 2017” e “achega provincial 2018” (non “préstamo provincial 2018”) para o financiamento de investimentos necesarios, urxentes e inaprazables, sempre que teñan a condición de financeiramente sostibles, debendo acreditarse todas estas circunstancias excepcionais e singulares na Memoria do Plan asinada pola Alcaldía segundo o modelo Anexo II. Por outra banda, o concello poderá voluntariamente destinar as ditas achegas provinciais 2017 e 2018 ao financiamento doutras facturas con data de entrada no Rexistro Xeral do concello posterior ao 30 de xuño de 2017 que estean pendentes de pago no momento da elaboración do referido informe.2.2. Financiamento de gastos correntes (achega provincial 2018). No suposto de que o concello opte por destinar en todo ou en parte a “achega provincial 2018” ao financiamento dos gastos correntes do concello previstos para o exercicio 2018, a Intervención ou a Secretaría-Intervención do concello, ou quen corresponda nos municipios de gran poboación, deberá elaborar unha previsión, para o exercicio 2018, dos gastos correntes directamente asociados ao funcionamento dos servizos públicos obrigatorios en cada concello segundo o establecido na lexislación vixente. Poderán incluírse os gastos de funcionamento dos servizos de subministración de auga potable, de rede de sumidoiros, limpeza viaria, recollida domiciliaria de lixo, alumeado público, mantemento dos accesos aos núcleos de poboación, e aqueles outros que estean directamente asociados ao funcionamento dos servizos obrigatorios en cada concello. Os custos de persoal poderán incluírse cando estean total e directamente adscritos ao funcionamento dos devanditos servizos municipais, ou cando estean destinados parcialmente, na parte proporcional que corresponda. Concretamente poderán incluírse os gastos que deseguido se detallan: – Persoal directamente adscrito ao servizo – Bens e servizos correntes – Achegas municipais a entes supramunicipais ou outros que realizan o servizo Poderá solicitarse o financiamento provincial con cargo ao POS+ 2018 para o financiamento da cantidade efectivamente financiada polo concello, excluíndose polo tanto o importe das taxas, prezos públicos ou outros ingresos públicos ou privados asociados á prestación do correspondente servizo, coa finalidade de que non exista un exceso de financiamento.2.3. Financiamento de obras ou subministración (achegas provinciais 2017 e 2018 e préstamo provincial 2018) Neste Plan pódense incluír todas as obras e subministracións que sexan de competencia municipal, con preferencia das asociadas aos servizos obrigatorios, de acordo co establecido nos artigos 25 e 26 da Lei 7/1985, de 2 de abril, reguladora das bases de réxime local. En todo caso, deben ser investimentos para os que o concello teña a plena dispoñibilidade dos terreos necesarios para a súa execución, e que non precisen de autorizacións ou, no caso de que sexan precisas, deberán detallarse, e o concello deberá acreditar documentalmente que xa conta con elas ou que xa as solicitou, xuntando os correspondentes documentos. Neste último caso, esta deputación aprobará estes investimentos condicionados a que o concello xustifique a súa obtención. Os proxectos e pregos de prescricións técnicas deberán presentarse para todas as obras e subministracións incluídas neste Plan, tanto do Plan Base como do Plan Complementario ao que se fai referencia máis adiante. O importe mínimo de cada obra é de 30.000,00 € (IVE incluído) e o de cada subministración é de 18.000,00 € (IVE incluído). Cada obra ou subministración identificarase cun proxecto ou prego de prescricións técnicas, tendo en conta que non se poden incluír como actuacións independentes os orzamentos parciais do proxecto ou prego, e deberán estar asinados por técnico competente. Lémbrase que non se admiten as denominacións xenéricas, debendo ser identificados con precisión e claridade os investimentos que se integran no Plan, incluíndo sempre un nome propio na denominación. Para realizar a selección dos investimentos que se incluirán no Plan teranse especialmente en conta os datos que figuran na Enquisa de Infraestrutura e Equipamento Local, (EIEL), xestionada por esta deputación, que constitúe o instrumento obxectivo básico de análise e valoración das necesidades de dotacións locais para os efectos da cooperación económica local. Recoméndase consultar a “ficha municipal” cos datos do concello que figura na páxina web desta deputación, na que se contén información detallada das súas infraestruturas e datos, en especial a ficha na que figuran os índices sintéticos do concello comparados coa comarca e coa provincia. Os datos dese concello que se reflicten na Enquisa deben servir de base para a elaboración do Plan e así se motivara na correspondente Memoria. Investimentos financeiramente sostibles (Investimentos financiados con “Achega provincial 2017”, “investimentos excepcionais previstos no penúltimo parágrafo da Base 2.1” e investimentos incluídos no “Plan Complementario”). Para o caso dos investimentos que se soliciten con cargo a “achega provincial 2017”, “investimentos excepcionais previstos no penúltimo parágrafo da Base 2.1” e do “Plan Complementario”, debe terse en conta que deben ser “investimentos financeiramente sostibles” e cumprir os requisitos fixados na disposición adicional decimosexta da Lei reguladora das facendas locais. Esta disposición concreta os requisitos obxectivos, subxectivos e formais dos investimentos “financeiramente sostibles” que poden financiarse con superávit orzamentario, para os efectos do disposto na disposición adicional sexta da Lei orgánica 2/2012, do 27 de abril, de estabilidade orzamentaria e sostibilidade financeira. De acordo con tales disposicións, os investimentos financeiramente sostibles que se soliciten dentro deste Plan con cargo aos tres conceptos antes indicados, deben ter reflexo orzamentario nos grupos de programas que se concretan no primeiro parágrafo da citada disposición adicional decimosexta da Lei de facendas locais, de entre os programas previstos na Orde EHA do 3 de decembro de 2008, modificada pola Orde HAP do 14 de marzo de 2014, co que os programas actualizados son os seguintes: 160. Rede de sumidoiros 161. Abastecemento domiciliario de auga potable 162. Recollida, eliminación e tratamento de residuos 165. Alumeado público 172. Protección e mellora do medio natural 412. Mellora das estruturas agropecuarias e dos sistemas produtivos 422. Industria 425. Enerxía 431. Comercio 432. Información e promoción turística 441. Transporte de viaxeiros 442. Infraestruturas do transporte 452. Recursos hidráulicos 463. Investigación científica, técnica e aplicada 491. Sociedade da información 492. Xestión do coñecemento Tamén poderán corresponderse cos seguintes programas do segundo parágrafo desta norma, pero coa indicación de que cando o gasto sexa superior a 10 millóns de euros e supoña incremento dos capítulos 1 e 2 dos estados de gastos vinculados aos proxectos de investimentos requirirá autorización previa da Secretaría xeral de coordinación autonómica e local do Ministerio de Facenda e Administracións Públicas.133. Ordenación do tráfico e do estacionamento 153. Vías públicas 171. Parques e xardíns 336. Protección e xestión do patrimonio histórico-artístico 453. Estradas 454. Camiños veciñais 933. Xestión do patrimonio (Segundo a Nota informativa do 13 de abril de 2015 da Secretaría de Estado das Administracións Públicas, só aplicable aos gastos de rehabilitación e conservación de infraestruturas, non ás novas, incluíndo as instalacións de carácter educativo, deportivo, cultural e social) Quedan expresamente excluídas as adquisicións de mobiliario, enseres e vehículos, salvo os destinados á prestación do servizo público de transporte.2.4. Financiamento de honorarios de redacción de proxectos (achega provincial 2018) O concello poderá destinar a “achega provincial 2018” ao financiamento de honorarios (IVE incluído) de redacción de proxectos ou pregos de calquera investimento do concello, cando a dita redacción sexa obxecto de contratación externa, sempre que o contrato de redacción estea adxudicado e formalizado no correspondente documento antes da finalización do prazo de presentación de solicitudes.2.5. Financiamento de achegas municipais a investimentos doutros Plans, Programas ou Convenios (achegas provinciais 2017 e 2018) O concello poderá destinar a achega provincial 2018 e 2017 ao financiamento da achega municipal para investimentos solicitados ou xa incluídos noutros Plans, Programas ou Convenios da deputación ou doutras Administracións Públicas para a realización de obras ou subministracións de competencia do concello. No caso de achegas municipais financiadas con cargo á “achega provincial 2017”, o obxecto debe ser un “investimento financeiramente sostible”, segundo se define no apartado correspondente da Base 2.3. 2.6. Redución da débeda do concello con entidades financeiras (préstamo provincial 2018) Se o concello solicita préstamo provincial 2018, deberá aplicar a reducir o seu endebedamento con entidades financeiras, como mínimo, un importe resultante de aplicar ao “préstamo provincial 2018” asignado a través deste Plan, a porcentaxe do seu “nivel de endebedamento”, calculando para iso a proporción que representa o volume total do capital vivo das súas operacións de crédito vixentes a longo prazo do concello con entidades financeiras a 31 de decembro de 2016 por ser o último exercicio obxecto de liquidación, (non computándose para estes efectos a débeda coa deputación a través de Plans provinciais de préstamo), respecto dos ingresos correntes liquidados ou devengados no exercicio inmediatamente anterior, nos termos establecidos no artigo 53 do Real decreto lexislativo 2/2004, de 5 de marzo, polo que se aproba o Texto refundido da lei reguladora das facendas locais. O “préstamo provincial 2018” restante, só poderá destinalo, ben a reducir máis débeda municipal con entidades financeiras, ou ben á realización de investimentos, sexan obras ou subministracións. En todo caso, o concello deberá presentar a documentación que se detalla na Base 5 xustificativa de que o préstamo que se solicita á deputación cumpre cos requisitos establecidos na lexislación vixente para a concertación de operacións de endebedamento.3.–DESTINATARIOS. Os destinatarios deste plan son os 93 concellos da provincia, aos que se lles asignan as cantidades que resultan da aplicación dos criterios que se detallan na base 4.4.–FINANCIAMENTO. No financiamento deste Plan participarán esta deputación e, no seu caso, os concellos que voluntariamente realicen achegas para completar o financiamento dos seus investimentos.4.1.–Achega provincial. Segundo se indica na Base 1, o Plan finánciase previsiblemente coas seguintes achegas provinciais: – Cunha “achega provincial 2018” por importe de 26.500.000,00 €, que podería incrementarse se esta deputación así o acorda, e ademais coas achegas que voluntariamente realicen os concellos para completar o financiamento dos seus investimentos. En principio, pártese de que nas partidas 0430/4592/46201 e 0430/4592/76201 do orzamento provincial para o exercicio 2018, ou nos expedientes de modificación de créditos que se poidan aprobar ao longo dos anos 2018 ou 2019, vaise consignar a cantidade de 26.500.000,00 € para o financiamento do Plan. – Cunha “achega provincial 2017” por importe de 26.000.000,00 € que previsiblemente se vai consignar no orzamento provincial 2017 na partida 0430/4599/76201, a través do expediente de modificación de créditos 4/2017. – Cunha achega provincial denominada “préstamo provincial 2018” por importe de 23.500.000,00 €, que previsiblemente se vai consignar no orzamento provincial 2018 na partida 0430/9435/82120, coa finalidade de realizar préstamos aos concellos da provincia sen xuros, con dous anos de carencia e cun prazo de devolución durante 10 anos a partir do ano 2020, nos meses de xuño e novembro, prorrogable mediante Resolución da Presidencia. Con isto, o importe total das achegas e dos préstamos provinciais destinados ao financiamento do POS+ 2018 ascende a 76.000.000,00 €, desagregado como deseguido se indica: Dado que aínda se descoñecen as posibilidades de financiamento da deputación, o POS+ 2018 concíbese co carácter de “Programación preventiva de actuacións”, suxeita polo tanto a revisión unha vez coñecidas as fontes do seu financiamento, e a reprogramacións de importes ou anualidades, consonte ao criterio de prioridade previsto na Base 6. A cantidade que inicialmente se lle asigna a cada concello calcúlase mediante a aplicación á cantidade de 76.000.000,00 €, das variables ponderadas que tradicionalmente se utilizaron para realizar as asignacións de fondos do POS e que son as seguintes: 10% cota fixa 5% esforzo fiscal 15% número de parroquias 35% poboación (rural para os concellos de máis de 50.000 habitantes) 35% superficie No caso do concello fusionado de Oza-Cesuras aplicaránselle dúas cotas fixas para realizar o dito reparto, coa finalidade de non causarlle prexuízos pola dita fusión. A cada concello comunicaráselle a cantidade que se lle asigna por cada un dos tipos de achega provincial ao POS+ 2018, (“achega provincial 2018”, “achega provincial 2017”, e “préstamo provincial 2018”), quen poderá destinala aos distintos obxectos do Plan respectando para cada tipo de achega provincial as indicacións contidas na Base 2, especialmente na táboa denominada “POS+ 2018: táboa cos tipos de achega provincial e posibles obxectos para cada tipo”. Por outra banda, coa finalidade de reinvestir en cada concello as baixas da achega da deputación producidas na adxudicación ou anulación dos seus investimentos incluídos no POS 2016, no PAS 2015 e POS+ 2017 non reinvestidas anteriormente, as cantidades asignadas a cada concello neste POS+ 2018 poderán incrementarse ao longo do exercicio co importe das ditas baixas. NOTA ESPECÍFICA SOBRE A SOLICITUDE DE PRÉSTAMO PROVINCIAL PARA O FINANCIAMENTO DE INVESTIMENTOS, OU PARA A REDUCIÓN DE ENDEBEDAMENTO DO CONCELLO CON ENTIDADES FINANCEIRAS Nos casos nos que o concello solicite préstamo provincial, tanto para o financiamento de investimentos como para a redución da súa débeda con entidades financeiras, debe acreditarse o cumprimento da lexislación sobre préstamos, en especial o cumprimento do disposto no artigo 53 do Real decreto lexislativo 2/2004, de 5 de marzo, polo que se aproba o Texto refundido da Lei reguladora de facendas locais (TRLFL), e na disposición adicional 14ª do Real decreto lei 20/2011, do 30 de decembro, de medidas urxentes en materia orzamentaria, tributaria e financeira para a corrección do déficit público. Para estes efectos deberá presentar un informe emitido pola Intervención ou Secretaría-Intervención do concello, segundo o modelo que figura no Anexo XI, relativo aos seguintes extremos: – O concello adoptou o acordo de solicitude de préstamo segundo as normas de aplicación. – O concello ten aforro neto positivo no exercicio inmediato anterior. – O nivel de endebedamento do concello non excede do 75% dos ingresos correntes liquidados ou devengados, ou, excedendo deste límite pero non superando o límite previsto no artigo 53 do TRLRFL (110%), que conta coa autorización do órgano competente da Comunidade Autónoma de Galicia. En consecuencia, os concellos que presenten aforro neto negativo ou un volume de endebedamento vivo superior ao recollido no artigo 53 do TRLRFL, non poderán concertar operacións de crédito a longo prazo; e se o endebedamento excede do 75% pero non supera o 110%, deberá contar coa autorización do órgano competente da Comunidade Autónoma de Galicia. Todo iso sen prexuízo da obriga dos concello de remitirlle ao Ministerio de Facenda e Función Pública, a través da Central de Información de Riscos, a información á que se refire o artigo 55 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais.4.2.–Achega municipal. A achega do concello é voluntaria. Para cada investimento deberá indicarse a parte que se financia con cargo á deputación e, no seu caso, a parte que voluntariamente achega o concello, co compromiso do seu financiamento. Terase en conta que, de conformidade co criterio de aplicación das baixas de licitación aprobado polo Pleno desta deputación na sesión realizada o día 25 de setembro de 1998, no caso de que haxa unha baixa de licitación no investimento, o concello beneficiarase da máxima baixa posible. Isto quere dicir que se o concello realiza voluntariamente algunha achega, no caso de que houbese baixa de licitación, esta aplicarase en primeiro lugar a minorar a achega municipal ata anulala, mantendo no posible a achega da deputación.4.3.–Plan Complementario. A deputación aprobará o Plan Base da anualidade 2018 xunto cun Plan Complementario que se xestionará como se indica nesta Base. O Plan Complementario ten natureza de reserva e a súa finalidade é poder investir en cada concello os créditos procedentes dunha maior achega provincial a este Plan no caso de que a deputación así o acorde ao longo do exercicio 2018. Para estes efectos realizarase unha distribución desta maior achega provincial entre todos os concellos, aplicando os mesmos criterios obxectivos previstos na Base 4.1. Con cargo a esta nova cantidade asignada, os concellos deberán financiar, en primeiro lugar, as débedas con provedores pendentes de pago que non foran financiadas a través do POS+ 2017 e POS+ 2018, debendo excluírse as facturas que non poidan pagarse por causas non imputables ao concello; e en segundo lugar, os investimentos financeiramente sostibles solicitados inicialmente no Plan Complementario. Todo isto realizarase segundo as instrucións que esta deputación lles enviará aos concellos no seu momento. Por iso, no POS+ 2018, igual que no do ano 2017, é obrigatorio para os concellos solicitar “investimentos financeiramente sostibles” dentro do Plan Complementario, por un importe mínimo do 20% da suma dos tres tipos de achega provincial asignada a cada un deles neste Plan. Non obstante, aqueles concellos cuxas débedas con provedores sexan moi elevadas, poderán indicar que non presentan investimentos no Plan Complementario porque no caso de incremento de achega provincial, destinaríana ao pago das súas débedas con provedores pendentes de pago. Só poderán incluírse neste Plan complementario “investimentos financeiramente sostibles”, segundo se definen no apartado correspondente da Base 2.3, dado que previsiblemente financiaríanse con cargo ao superávit orzamentario da deputación. En síntese, esta deputación aprobará, xunto co Plan Base, o Plan Complementario, integrado por investimentos financeiramente sostibles que terán carácter supletorio e cuxa aprobación definitiva quedará condicionada á existencia de crédito adecuado e suficiente procedente dos incrementos da achega provincial que, no seu caso, se aproben posteriormente. No momento de iniciar a elaboración do Plan Adicional no marco do Plan complementario, a deputación dirixirase aos concellos comunicándolles a cantidade de que poden dispoñer e solicitándolles que presenten documentación actualizada da súa situación en relación co pago a provedores segundo o modelo Anexo III, así como outros documentos necesarios para a elaboración do Plan Adicional, tendo en conta os investimentos xa aprobados polo concello como Plan Complementario no acordo inicial de solicitude. Se o concello inclúe varios investimentos no Plan Complementario, poderá decidir no seu momento aqueles aos que vai aplicar a nova cantidade asignada, con independencia da súa orde de relación no dito Plan. Para o caso de que os investimentos do Plan Complementario foran insuficientes para investir toda a nova cantidade asignada, ou que o concello renuncie á execución dalgún deles, o importe pendente poderá recuperalo nun Plan dun exercicio posterior.5.–FORMA E PRAZO DA SOLICITUDE. As solicitudes presentaranse de xeito telemático, a través da páxina web da Deputación Provincial da Coruña.www.dacoruna.gal. A presentación telemática producirá plenos efectos xurídicos, sempre que a solicitude sexa enviada dentro do prazo establecido. Para presentar a solicitude de xeito telemático será imprescindible que dispoñan de sinatura electrónica a Alcaldía e o persoal funcionario que deba asinar documentos, así como a persoa designada como representante para o envío da solicitude ao rexistro telemático. O prazo de presentación de solicitudes iniciarase o 20 de outubro de 2017 e rematará ás 15.00 horas do 20 de decembro de 2017. A documentación administrativa e técnica será revisada por esta deputación, que poderá realizar os requirimentos que estime necesarios para completar ou corrixir a documentación presentada. A aprobación das correccións ou modificacións do acordo de solicitude deberá realizarse polo Pleno do concello, mentres que as dos proxectos das obras ou pregos das subministracións realizarase polo Pleno ou por outro órgano competente do concello, tendo en conta o seu carácter substancial ou non. O concello deberá presentar, por unha banda, a documentación xeral da súa solicitude, e por outra, a documentación específica que corresponda aos distintos obxectos incluídos na súa petición, segundo se detalla a continuación, debendo empregar necesariamente os modelos que figuran como anexos a estas Bases, e de acordo coas instrucións desta deputación: 5. A.–DOCUMENTACIÓN XERAL. O concello deberá presentar necesariamente unha solicitude integrada pola certificación do acordo e por unha memoria xustificativa da súa solicitude: – Certificación do acordo plenario (ANEXO I) Certificación do acordo do Pleno do concello, segundo o modelo que figura como Anexo I a estas Bases, polo que se dispoña participar no presente Plan, aceptar expresamente estas Bases e solicitarlle á deputación a aplicación do importe dos distintos tipos de achegas que se lle asignaron dentro deste Plan para a realización dos posibles obxectos previstos na Base 2, detallando a achega provincial aplicada a cada un deles e, no seu caso, o seu financiamento desagregado, así como o resto do contido previsto no Anexo I. O concello deberá adoptar o compromiso firme de incluír no orzamento municipal crédito dabondo para o financiamento da achega municipal ás actuacións solicitadas no Plan se voluntariamente existe achega do concello. Non obstante, os municipios de gran poboación, formalmente acollidos ao réxime previsto na Lei 57/2003, do 16 de decembro, de medidas para a modernización do goberno local, poderán adoptar o acordo de participación neste Plan polo órgano municipal que teña atribuída a competencia. – Memoria do Plan asinada pola Alcaldía (ANEXO II) A Memoria deberá conter como mínimo os seguintes aspectos: – Descrición dos obxectivos que se pretenden alcanzar durante o período do Plan, tendo en conta, moi especialmente os déficits en servizos e equipamentos detectados na Enquisa de Infraestrutura e Equipamento Local. – Criterios de selección dos distintos obxectos do Plan. – Financiamento. Analizarase e xustificarase o plan financeiro previsto. – Só no suposto previsto no penúltimo parágrafo da Base 2.1, xustificación da necesidade de investimentos financeiramente sostibles, de ata o 25% da suma da achega provincial 2018 e 2017 asignada. (non préstamo provincial 2018). – Se é necesario, outras cuestións de interese que complementen a información anterior.5. B.–DOCUMENTACIÓN ESPECÍFICA SEGUNDO OS DISTINTOS OBXECTOS 5. B.1.–Pago a provedores (ANEXOS III-a) / III-b) ) – Informe de que o concello non ten facturas pendentes de pago con provedores (ANEXO III -a) Convocatoria POS+SOLICITUDE No caso de que o concello non teña pendentes de pago facturas con provedores de importe igual ou superior a 100,00 € (IVE incluído), con data de entrada no Rexistro Xeral do concello ata o 30 de xuño de 2017, este incluído, a Intervención ou Secretaría-Intervención do concello, ou quen corresponda nos municipios de gran poboación, deberá emitir un informe, segundo o modelo que figura como Anexo III-a) a estas Bases, no que se indique esta circunstancia, e subirase na convocatoria POS+SOLICITUDE. – Informe coa relación de facturas pendentes de pago con provedores do concello (ANEXO III-b) Convocatoria POS+PROVEDORES No caso de que o concello teña facturas pendentes de pago, a Intervención ou Secretaría-Intervención do concello, ou quen corresponda nos municipios de gran poboación, deberá emitir un informe, segundo o modelo que figura como Anexo III- b a estas Bases, coa relación de facturas con provedores de importe igual ou superior a 100,00 € (IVE incluído, que teñan data de entrada no Rexistro Xeral do concello ata o 30 de xuño de 2017, este incluído, e que estean pendentes de pago no momento da elaboración do dito informe, podendo partir dos datos da última relación de facturas pendentes de pago elaborada para o Ministerio, e subirase na convocatoria POS+PROVEDORES. Neste informe deberán separarse as facturas que se imputan ao capítulo II do orzamento municipal e as que se imputan ao capítulo VI, e indicaranse, entre outros datos para cada débeda, a data de entrada no rexistro do concello, o resumo do concepto, a identificación do provedor e o importe da débeda (IVE incluído), relacionándose segundo a orde da súa entrada no rexistro do concello. Non obstante, deberán excluírse deste informe as facturas que non poidan pagarse por causas non imputables ao concello, debendo declararse esta circunstancia no dito informe. Ademais, deberán excluírse as que xa foron financiadas a través do POS+ 2017. Neste informe o concello poderá voluntariamente incluír tamén as facturas con data de entrada no Rexistro Xeral do concello posterior ao 30 de xuño de 2017 que estean pendentes de pago no momento da elaboración do referido informe. No caso de facturas que teñan financiamento doutras Administracións públicas, deberá desagregarse o seu financiamento e só poderá aplicarse a achega provincial asignada neste Plan á parte que financia o concello.5. B.2.–Gasto corrente – Informe da Intervención ou Secretaría-Intervención de previsión de gastos correntes 2018 (ANEXO IV) No suposto de que o concello opte por destinar, en todo ou en parte, a “achega provincial 2018” ao financiamento dos gastos correntes do concello previstos para o exercicio 2018, a Intervención ou Secretaría-Intervención do concello, ou quen corresponda nos municipios de gran poboación, deberá elaborar un informe segundo o modelo que figura como Anexo IV a estas Bases, no que se conteña a previsión orzamentaria para o exercicio 2018 dos gastos correntes directamente asociados ao funcionamento dos servizos públicos obrigatorios en cada concello segundo o establecido na lexislación vixente, referidos aos conceptos de gasto que se detallan na Base 2.2. No dito Anexo IV deberá detallarse a cantidade que efectivamente financia o concello, excluíndose polo tanto o importe das taxas, prezos públicos ou outros ingresos públicos ou privados asociados á prestación do correspondente servizo, coa finalidade de que non exista un exceso de financiamento. O concello deberá cubrir no Anexo unicamente os datos dos servizos aos que desexe aplicar o financiamento con cargo ao Plan, sempre que como mínimo acaden o importe da achega provincial que o concello vai aplicar a esta finalidade, non sendo preciso cubrir os datos de todos os servizos que figuran no Anexo.5. B.3.–Obras e subministracións 5. B.3.1.-- Proxectos técnicos ou pregos de prescricións técnicas Proxecto técnico das obras ou prego de prescricións técnicas das subministracións, tanto dos investimentos do Plan Base como do Plan Complementario, co contido establecido no Real decreto lexislativo 3/2011, de 14 de novembro, polo que se aproba o Texto refundido da Lei de contratos do sector público (BOE núm.276 do 16 de novembro de 2011). Para o caso de que un investimento conteña prestacións correspondentes en parte a obra e en parte a subministración, atenderase para a súa cualificación como un ou outro, á prestación que teña máis importancia desde o punto de vista económico, de acordo co disposto no artigo 12 do citado Real decreto lexislativo 3/2011. Obras No caso das obras, os proxectos técnicos deberán comprender, polo menos, os documentos que se indican no artigo 123 do citado Texto refundido da lei de contratos do sector público, que en síntese son os seguintes: a) Unha memoria na que se describa o obxecto das obras, que recollerá os antecedentes e a situación previa ás mesmas, as necesidades a satisfacer, e a xustificación da solución adoptada, detallándose os factores de todo orden que deban terse en conta. No caso de incluír varias obras, estas deberán ter carácter homoxéneo. Non se admiten obras cuxo único obxecto sexa a demolición. b) Os planos de conxunto e de detalle necesarios para que a obra quede perfectamente definida, así como os que delimiten a ocupación de terreos e a restitución de servidumes e demais dereitos reais, no seu caso, e servizos afectados pola súa execución. c) O prego de prescricións técnicas e particulares, onde se fará a descrición das obras e se regulamentará a súa execución, con expresión da forma na que esta se levará a cabo, as obrigas de orde técnico que correspondan ao contratista, e a maneira na que se levará a cabo a medición das unidades executadas e o control de calidade dos materiais empregados e do proceso de execución. d) Un orzamento, integrado ou non por varios parciais, con expresión dos prezos unitarios e dos descompostos, se é o caso, estado de medicións e os detalles precisos para a súa valoración. Non se admiten obras con financiamento plurianual. Todas as cantidades deberán expresarse con dous decimais e redondearse, por exceso ou por defecto segundo corresponda. Todas as partidas do orzamento deberán ser subvencionables, non admitíndose partidas de natureza administrativa como legalizacións, homologacións, licenzas, estudos, etc., nin honorarios de profesionais dentro do orzamento do proxecto, sen prexuízo de que se solicite o financiamento de honorarios de redacción de proxectos de forma independente, tal como se indica na Base 2.4. Tampouco poderá incluírse o custo do cartel da obra, por ser a cargo do adxudicatario. Todos os equipamentos que se integren no orzamento do proxecto deberán contar coa acreditación “Marca CE”. No caso de incluír “partidas alzadas”, o seu importe total non poderá superar o 5% do orzamento de execución material do proxecto. Consideraranse partidas alzadas as correspondentes á xestión de residuos e á seguridade e saúde a menos que teñan prezos descompostos. e) Un programa de desenvolvemento dos traballos cuantificado ou plan de obra de carácter indicativo, con previsión, se é o caso, do tempo e custo. f) O estudo de seguridade e saúde ou, se é o caso, o estudio básico de seguridade e saúde, nos termos previstos nas normas de seguridade e saúde nas obras. g) O estudo de xestión de residuos de construción e demolición, no que se faga unha estimación da cantidade dos residuos xerados, e unha valoración do custe previsto para a súa xestión, o que debe figurar en capítulo independente do orzamento, así como o resto do contido esixido no Real decreto 105/2008, do 1 de febreiro (BOE núm.38 do 13 de febreiro de 2008). h) O estudo xeotécnico dos terreos sobre os que se vai executar a obra, salvo que resulte incompatible coa súa natureza. i) As referencias de todo tipo nas que se fundamentará o replanteo da obra. j) Non se farán referencias a marcas concretas en ningún documento do proxecto, incluso os relativos a cálculos técnicos ou outras referencias de calquera tipo (lumínicos, hidraúlicos, etc). Únicamente se permitirá, excepcionalmente, a referencia a marcas cando non sexa posible facer unha descrición o bastante precisa e intelixible do obxecto do contrato, de acordo cos apartados 3 e 4 do artigo 117.8 do Real decreto lexislativo 3/2011 e deberá engadirse a mención «ou equivalente». k) Canta documentación veña prevista nas normas de carácter legal ou regulamentario. Subministracións No caso de subministracións, os pregos de prescricións técnicas deberán incluír, cando menos, os seguintes documentos: a) Memoria descritiva na que se detallen o obxecto e finalidade da subministración, os antecedentes, as necesidades a satisfacer e a xustificación da solución adoptada. No caso de incluír varias subministracións, estas deberán ter carácter homoxéneo. b) Un orzamento desagregado, no que se definan con claridade os distintos elementos da subministración, coas súas características técnicas precisas, pero sen facer referencia a marcas, segundo se indica no apartado j) dos investimentos, con expresión dos prezos de cada elemento e o número de unidades, e desagregando o imposto sobre o valor engadido (IVE). Todas as partidas do orzamento deberán ser subvencionables, non admitíndose partidas de natureza administrativa como legalizacións, homologacións, licenzas, estudos, etc., nin honorarios de profesionais, sen prexuízo de que se solicite o financiamento de honorarios de redacción segundo indica a Base 2.4. Non obstante, poderán incluírse os gastos da Inspección técnica de vehículos (ITV) ou cursos de formación do manexo da subministración. Todos os equipamentos deberán contar coa acreditación “Marca CE”. A descrición dos elementos deberá realizarse utilizando rangos de prestacións, dimensións, características técnicas, etc, para evitar limitar a competencia. No caso de ser necesario o transporte da subministración ao lugar de destino, no orzamento entenderase incluído o prezo do transporte. c) Lugar e prazo de entrega. d) Prazo de garantía. e) Documentos gráficos se son necesarios para a correcta definición da subministración. Nos casos de subministración e instalación de mobiliario urbano, xogos, luminarias, marquesiñas, colectores de lixo, e similares, será obrigatorio sinalar para cada elemento o lugar exacto da súa instalación no plano.5. B.3.2.–Informe técnico (ANEXO V) Informe técnico individual para cada investimento, segundo o modelo Anexo V, co seguinte contido: Autorizacións: O informe deberá indicar expresamente que o investimento non precisa de ningunha autorización ou, no caso de que sexan precisas, deberán detallarse, e acreditarse documentalmente que o concello xa conta con elas subindo as correspondentes autorizacións, ou que xa as solicitou, xuntando neste caso as solicitudes presentadas ante os organismos correspondentes. Neste último caso, estes investimentos aprobaranse condicionados a que o concello xustifique a súa obtención. Cando se acheguen as autorizacións que precisa o investimento, deberá indicarse nun novo informe técnico se o proxecto cumpre coas condicións contidas, no seu caso, na dita autorización. No caso de que algún investimento precise autorización desta deputación por afectar a unha estrada provincial, antes de iniciar a redacción do correspondente proxecto técnico, o concello deberá poñerse en contacto co Servizo de Vías e Obras desta deputación e posteriormente presentar unha separata da parte das obras que afectan á estrada provincial, cunha memoria, un orzamento desagregado das obras que afectan á estrada provincial, planos e outros documentos que lle requira o dito Servizo para emitir o correspondente informe previo. Supervisión Deberá indicarse se é preceptivo realizar a supervisión técnica do proxecto polo seu orzamento ou polo seu contido, de acordo co establecido no artigo 125 do citado Texto refundido da lei de contratos do sector público. No caso de ser preciso, deberá indicarse se o informe de supervisión vai ser realizado pola conta do concello por persoal técnico independente, remitíndolle unha copia á deputación, ou se lle solicita asistencia a esta deputación para a súa realización ao abeiro da disposición adicional 2, apartado 12 da citada norma. Fases No caso de tratarse de fases, tramos, partes etc., neste mesmo informe técnico deberá xustificarse que se trata dunha obra susceptible de utilización ou aproveitamento separado e que constitúe unha unidade funcional, de acordo co establecido no artigo 86.3 do citado Real decreto lexislativo 3/2011. Estudo xeotécnico Deberá indicarse expresamente se é necesario realizar o estudo xeotécnico dos terreos sobre os que se vai executar a obra, ou que non é necesario por resultar incompatible coa súa natureza.5. B.3.3.-Informe técnico-xurídico sobre dispoñibilidade dos terreos (ANEXO VI) O concello deberá acreditar, mediante o informe que figura como modelo Anexo VI, que conta cos terreos necesarios para a execución dos investimentos, mediante a emisión dun informe conxunto no que o persoal técnico detalle os terreos necesarios para a execución do investimento, e a Secretaría do concello informe se o concello conta coa dispoñibilidade deses terreos.5. B.3.4.–Xustificación de que os investimentos son financeiramente sostibles (ANEXOS VII e VIII) Para cada investimento financeiramente sostible deberá presentarse tanto unha memoria económica específica asinada pola Alcaldía, como un informe da Intervención do concello, segundo se detalla: – Memoria económica específica da Alcaldía (Anexo VII) A Memoria económica específica asinada pola Alcaldía, segundo o modelo Anexo VII, conterá unha previsión dos gastos de mantemento, os posibles ingresos ou a redución de gastos que poida xerar durante a súa vida útil, coa finalidade de acreditar que o investimento permite durante a súa execución, mantemento e liquidación dar cumprimento aos obxectivos de estabilidade orzamentaria, de débeda pública do concello e do período medio de pago a provedores. Ademais, deberá conter a proxección dos efectos orzamentarios e económicos que poderían derivarse do investimento no horizonte temporal da súa vida útil. – Informe da Intervención ou Secretaría-Intervención do concello (Anexo VIII) A Intervención ou Secretaría-Intervención do concello emitirá un informe, segundo o modelo Anexo VIII, sobre os seguintes extremos: – Consistencia e soporte das proxeccións da Memoria económica da Alcaldía – Análise da consideración de investimento financeiramente sostible, co contido previsto no Anexo VIII, indicando unha única aplicación orzamentaria de imputación de entre as indicadas no apartado correspondente da Base 2.3. – Se o investimento cumpre ou non os requisitos para ser considerado “financeiramente sostible”. 5. B.3.5.–Informe sobre o cumprimento da lexislación sobre préstamos e sobre o nivel de endebedamento do concello (ANEXO XI) Cando se trate de investimentos financiados con cargo a “préstamo provincial 2018”, o concello deberá presentar o informe que se detalla na Base 5. B.6.1, segundo o modelo Anexo XI, relativo ao cumprimento da lexislación sobre préstamos e sobre o nivel de endebedamento do concello.5. B.4.–Honorarios de redacción de proxectos (ANEXO IX) Para cada contrato de redacción de proxecto ou prego para o que se solicite financiamento con cargo a “achega provincial 2018”, deberá presentarse un Informe emitido pola Secretaría do concello, de acordo co modelo que figura como Anexo IX, no que se indiquen os datos do contrato de redacción adxudicado, a súa denominación, a data da súa adxudicación, e o importe dos honorarios.5. B.5.–Achegas municipais para investimentos doutros Plans, Programas ou Convenios (ANEXO X) Para cada achega municipal para a que se solicite financiamento con cargo a “achega provincial 2017” ou “achega provincial 2018”, deberá presentarse un informe emitido pola Intervención ou Secretaría-Intervención do concello, segundo o modelo Anexo X, no que se conteñan os datos do investimento doutros Plans, Programas ou Convenios para o que se solicita o financiamento da achega do concello, segundo o previsto na Base 2.5, indicando a súa denominación, o seu orzamento de contrata desagregado entre os distintos axentes cofinanciadores, e no seu caso, os datos da súa adxudicación. No caso de solicitar financiar unha achega municipal a un investimento con cargo á achega provincial 2017, dado que o investimento correspondente debe ser financeiramente sostible, é necesario presentar tamén os anexos VII e VIII.5. B.6.–Redución de endebedamento do concello con entidades financeiras 5. B.6.1.–Informe sobre o cumprimento da lexislación sobre préstamos e sobre o nivel de endebedamento do concello (ANEXO XI) Nun primeiro apartado do modelo Anexo XI, a Intervención ou Secretaría-Intervención do concello, ou quen corresponda nos municipios de gran poboación, deberá informar se o acordo de solicitude de préstamo provincial 2018 foi adoptado conforme ás normas de aplicación, e que o concello non necesita autorización preceptiva do órgano competente da Comunidade autónoma de Galicia, ou, de ser necesaria, que se obtivo a dita autorización. No segundo apartado deste modelo, e coa finalidade de concretar o “nivel de endebedamento” do concello, deberá indicar os datos do volume total do capital vivo das operacións de crédito vixentes a longo prazo do concello con entidades financeiras a 31 de decembro de 2016 por ser o último exercicio obxecto de liquidación, (non computándose para estes efectos a débeda con esta deputación a través de Plans provinciais de préstamo) respecto dos ingresos correntes liquidados ou devengados no exercicio inmediatamente anterior, nos termos establecidos no artigo 53 do citado Texto refundido da lei reguladora das facendas locais.5. B.6.2.–Datos da débeda a reducir (ANEXO XII) No suposto de que o concello teña débedas con entidades financeiras, a Intervención ou Secretaría–Intervención do concello, ou que corresponda nos municipios de gran poboación, deberá emitir un informe, segundo o modelo Anexo XII, cos datos da débeda ou débedas concretas ás que se vai aplicar o “préstamo provincial 2018” para a súa amortización anticipada. O informe deberá conter polo menos os seguintes datos: entidade financeira, data do préstamo, código do préstamo, código IBAN da conta bancaria asociada ao préstamo, importe inicial, importe pendente, importe do préstamo provincial que se aplica á súa minoración e outros datos relevantes para a súa identificación.6.–APROBACIÓN DO PLAN. Á vista da documentación dos concellos, o Pleno desta deputación poderá aprobar o Plan partindo das solicitudes presentadas, estruturado segundo os distintos tipos de achegas provinciais e dos posibles obxectos solicitados, e incluirá un Plan Base, coas actuacións aprobadas definitivamente, así como un Plan Complementario con actuacións supletorias, segundo se describe na Base 4.3. O Plan poderá aprobarse nunha ou en varias fases, unha vez coñecidas as posibilidades de financiamento da deputación. O Plan que se aprobe poderá ser o resultado de axustes ou reprogramacións de importes ou anualidades, aplicándose como “criterio de prioridade” a poboación dos concellos, de xeito que terán prioridade as solicitudes presentadas polos concellos de menor poboación. Unha vez aprobado o Plan, someterase a exposición pública mediante a publicación dun anuncio no Boletín Oficial da Provincia para que durante un prazo de 10 días se poidan presentar as alegacións que se estimen oportunas, e será remitido a informe da Comisión Provincial de Colaboración do Estado coas Corporacións Locais e da Subdelegación do Goberno. Ademais, remitirase para o seu coñecemento e informe á Xunta de Galicia e á Comisión Galega de Cooperación Local, de acordo co artigo 112 e concordantes da Lei 5/1997, do 22 de xullo, da administración local de Galicia. Transcorridos os 10 días de exposición pública e dende a solicitude de informe sen que se presentaren alegacións nin se emitira o informe, poderán proseguirse os trámites. A aprobación definitiva do Plan Adicional que máis adiante se aprobe, no marco do Plan Complementario descrito na Base 4.3, financiado cos incrementos da achega provincial que a deputación poida aprobar posteriormente, realizarase mediante Resolución da Presidencia ou acordo plenario, segundo corresponda, coa finalidade de declarar cumprida a condición de existencia de crédito suficiente e, en consecuencia, se declare definitivamente aprobado o Plan Adicional no que se incluirán as solicitudes dos concellos con indicación do seu financiamento.7.–CONTRATACIÓN DOS INVESTIMENTOS. Os concellos contratarán os investimentos de acordo co Texto refundido da lei de contratos do sector público, mediante procedemento aberto con multiplicidade de criterios de valoración, mediante procedemento aberto cun único criterio de valoración ou mediante procedemento negociado, utilizando os pregos-tipo de cláusulas administrativas particulares aprobados expresamente por esta deputación. O concello deberá cubrir en cada expediente o correspondente cadro de características do contrato. O incumprimento das condicións da delegación da contratación implicará a perda da achega da deputación ao investimento correspondente, aínda que a achega provincial poderá reinvestirse a través dun Plan dun exercicio posterior. Excepcionalmente, as obras poderán executarse pola propia Administración de acordo co establecido no artigo 24 do citado Texto refundido da lei de contratos do sector público. Non se poderá realizar a adxudicación dos investimentos mediante contrato menor. Se no momento da licitación fora outra a lexislación vixente en materia de contratación pública, estarase ao disposto expresamente nela. En canto ao prazo para adxudicar as actuacións do Plan, os concellos poderán adxudicar as actuación incluídas no Plan ata o 30 de novembro de 2018. Non obstante, este prazo poderá ser prorrogado mediante Resolución da Presidencia tras a solicitude motivada do concello. No caso de que a aprobación do Plan se produza por fases ao longo do ano 2018 ou 2019, a deputación poderá establecer outras datas para a contratación dos investimentos. Unha vez adxudicados os investimentos, o concello deberá presentar nesta deputación, entre outra, a seguinte documentación, segundo se require na plataforma de tramitación telemática desta deputación: – Listaxe cos datos de adxudicación dos investimentos debidamente cubertos no modelo establecido – A certificación do acordo ou resolución de adxudicación do contrato. – Documento administrativo no que se formalicen os correspondentes contratos. – Xustificación da publicidade da licitación. – A relación das ofertas presentadas cos seus respectivos importes e datos avaliables. – Informe xustificativo da aplicación dos criterios de adxudicación e da valoración das ofertas. No caso de que as obras fosen executadas pola propia Administración, debera presentarse o informe da Secretaría do concello no que se indique cal dos supostos do artigo 24 do Real decreto lexislativo 3/2011 é de aplicación ao caso concreto. As baixas que se produzan na adxudicación dos investimentos destinaranse a minorar a achega municipal se existira ata anular, se fose posible, a dita achega. O resto da baixa destinarase a minorar a achega provincial na correspondente actuación e poderá reinvestirse no concello mediante a realización de novos investimentos financeiramente sostibles a través do POS dun exercicio posterior, xunto con outros remanentes que se puideran producir nos outros obxectos incluídos neste Plan.8.–EXECUCIÓN DOS INVESTIMENTOS. Os investimentos executaranse polos respectivos concellos con arranxo ao proxecto técnico da obra ou prego de prescricións técnicas da subministración. A súa dirección e execución realizaraas o concello correspondente, sen prexuízo da posibilidade de que esta deputación realice as inspeccións que considere convenientes. Para estes efectos, a deputación poderá realizar controis de calidade dos investimentos incluídos neste Plan a través dos seus propios medios ou de empresas contratadas con financiamento provincial para tal finalidade. Igualmente, os concellos poderán solicitar que esta deputación realice, con financiamento provincial, controis de calidade cando o consideren necesario ou conveniente, de acordo co procedemento que para estes efectos se estableza. Se para a execución dos investimentos xorde a necesidade de modificar o proxecto da obra, o concello deberá tramitar o correspondente expediente de acordo co establecido no citado Texto refundido da lei de contratos do sector público, e redactar un proxecto modificado que deberá ser aprobado polo concello e pola deputación. Se o investimento xa está adxudicado, deberá contar coa conformidade do contratista adxudicatario, así como co informe favorable da Secretaría municipal, e no caso de que exista incremento do seu orzamento, deberá contar tamén cun informe favorable da Intervención do concello. Calquera incremento que se derive da modificación do contrato, de liquidacións ou de outro concepto deberá ser financiado integramente polo concello, e deberá certificarse de forma separada do resto do proxecto, sen que sexa necesaria a súa presentación nesta deputación por corresponderlle ao concello o seu financiamento.9.–PAGO DA ACHEGA PROVINCIAL. O pago da achega da deputación realizase segundo se indica a continuación para os distintos obxectos posibles do Plan, debendo utilizar necesariamente os modelos establecidos. En todos os casos, a deputación verificará previamente de oficio que o concello está ao corrente nas súas obrigas tributarias co Estado, coa Seguridade Social e coa propia deputación.9.1. Achega provincial destinada ao financiamento de pago a provedores (ANEXOS III-b) e XIII) Para aqueles concellos que teñan débedas con provedores, cuxos datos figuran no informe presentado polo concello segundo o modelo Anexo III-b), a deputación, despois da aprobación do Plan, transferiralle ao concello, con carácter prepagable, a cantidade solicitada para esta finalidade. Unha vez que o concello realice o pago destas débedas, deberá presentar telematicamente na deputación, ata o 31 de marzo de 2019, un informe xustificativo dos pagos realizados, asinado pola Intervención ou Secretaría-Intervención, ou quen corresponda nos municipios de gran poboación, no que se detallen os pagos efectuados, segundo o modelo que figura como Anexo XIII. Excepcionalmente, e a solicitude do concello, poderá ampliarse o dito prazo de xustificación mediante Resolución da Presidencia. No caso de que o concello non xustifique a realización do pago das facturas para cuxo financiamento se solicitou a achega provincial xa transferida ao concello, ou non presente a documentación xustificativa no prazo sinalado, iniciarase un procedemento de reintegro da cantidade que corresponda, segundo o procedemento previsto no artigo 70.3 do Real decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións. Os importes a reintegrar poderán ser obxecto de compensación con calquera obriga recoñecida pola deputación a favor do concello.9.2. Achega provincial destinada ao financiamento de gastos correntes (ANEXOS IV e XIV) No suposto de que o concello destinase “achega provincial 2018” ao financiamento dos seus gastos correntes, a deputación, despois da aprobación do Plan, transferiralle ao concello, con carácter prepagable, nun ou dous prazos, a cantidade solicitada para esta finalidade, de acordo coa previsión de gastos emitida pola Intervención ou Secretaría-Intervención do concello, ou por quen corresponda nos municipios de gran poboación, segundo o modelo Anexo IV. Unha vez que o concello realice o pago destes gastos correntes, deberá presentar telematicamente na deputación, ata o 31 de marzo de 2019, un informe xustificativo dos pagos realizados, asinado pola Intervención ou Secretaría-Intervención, ou por quen corresponda nos municipios de gran poboación, no que se detallen, por unha banda, os pagos realizados e por outra, os dereitos recoñecidos por ingresos vinculados á prestación do servizo correspondente (taxas, prezos públicos ou outros ingresos públicos ou privados), coa finalidade de cuantificar o gasto realmente asumido polo concello financiado con cargo ao POS+ 2018, segundo o modelo que figura como Anexo XIV. Excepcionalmente, e á solicitude do concello, poderá ampliarse o dito prazo de xustificación mediante Resolución da Presidencia. O importe dos pagos xustificados deberá acadar como mínimo o da subvención da deputación ou, no caso de que se tiveran outras subvencións, deberá acadar a suma da totalidade das subvencións. No caso de que o importe dos pagos xustificados sexa inferior ao importe da achega da deputación transferida ao concello, ou no suposto de que o concello non presente a documentación xustificativa no prazo sinalado, iniciarase un procedemento de reintegro da cantidade que corresponda, segundo o procedemento previsto no citado artigo 70.3 do Real decreto 887/2006.9.3. Achega provincial destinada ao financiamento de obras e subministracións O pago ao concello do importe da achega provincial realizarase á vista das certificacións de execución das obras ou facturas das subministracións aprobadas polo órgano municipal competente, que o concello presente nesta deputación, xunto co resto da documentación que se require na plataforma de tramitación telemática provincial, empregando os modelos establecidos. Procurarase que as certificacións de execución de obras sexan por un orzamento superior aos 6.000,00 €. Desde o inicio das obras ata a súa recepción deberase colocar o cartel oficial debidamente cuberto, o que se acreditará mediante o envío de dúas fotografías, unha do propio cartel e o outra do cartel da obra e a súa contorna, sendo este requisito indispensable para que esta deputación lle transfira ao concello o importe da achega provincial ao Plan. Esta documentación acompañarase á primeira certificación de execución das obras. Xunto coa primeira certificación deberá tamén achegarse a “acta de comprobación do replanteo” e coa derradeira certificación de execución, deberá achegarse a correspondente “acta de recepción”. Para as subministracións, deberá achegarse a factura co detalle da subministración, segundo figura no prego de prescricións técnicas, aprobada polo órgano municipal competente xunto coa acta de recepción. Así mesmo, e de conformidade co establecido nos artigos 19.3, 34.3, 37.1 e) e 37.3 da Lei 38/2003, do 17 de novembro, xeral de subvencións, deberá acompañarse unha certificación ou informe relativo á percepción doutras subvencións, axudas, ingresos ou recursos para a mesma finalidade, procedentes de calquera Administración ou entes públicos ou privados, nacionais, da Unión Europea ou de organismos internacionais co fin de verificar que a concorrencia non supera o custo da actuación subvencionada. Todos os investimentos deberán estar terminados o 30 de novembro de 2019. Excepcional e motivadamente, o concello poderá solicitar una prórroga para o seu remate de acordo coas instrucións que se lle remitirán máis adiante, que se concederá, no seu caso, mediante Resolución da Presidencia.9.4. Achega provincial destinada ao financiamento de honorarios de redacción de proxectos O pago ao concello do importe da “achega provincial 2018” destinada ao financiamento de honorarios de redacción de proxectos realizarase á vista das facturas aprobadas polo órgano municipal competente que o concello presente nesta deputación, xunto co resto da documentación que se require na plataforma de tramitación telemática provincial. Así mesmo, e de conformidade co establecido nos artigos 19.3, 34.3, 37.1 e) e 37.3 da Lei 38/2003, do 17 de novembro, xeral de subvencións, deberá acompañarse unha certificación ou informe relativo á percepción doutras subvencións, axudas, ingresos ou recursos para a mesma finalidade, procedentes de calquera Administración ou entes públicos ou privados, nacionais, da Unión Europea ou de organismos internacionais co fin de verificar que a concorrencia non supera o custo da actuación subvencionada. Estas facturas, xunto co resto da documentación xustificativa, deberán presentarse na deputación ata o 30 de novembro de 2019. Excepcionalmente, o concello poderá solicitar una prórroga para a súa xustificación, de acordo coas instrucións que se lle remitirán máis adiante, que se concederá, no seu caso, mediante Resolución de Presidencia.9.5. Achega provincial destinada ao financiamento de achegas municipais para investimentos doutros Plans, Programas ou Convenios (ANEXO X) No suposto de que o concello destinase achega provincial 2018 ou 2017 ao financiamento de achegas municipais para investimentos doutros Plans, Programas ou Convenios desta deputación ou doutras Administracións Públicas para a realización de obras ou subministracións de competencia do concello, a deputación, despois da aprobación do Plan, e á vista dos datos da adxudicación do investimento, transferiralle ao concello, con carácter prepagable, a cantidade solicitada para esta finalidade calculada sobre o orzamento de adxudicación. Para iso, o concello deberá presentar novamente o Anexo X cos datos de adxudicación cubertos. Unha vez que o concello realice o pago da citada cantidade, presentará a través da plataforma telemática desta deputación o xustificante do pagamento realizado, ata o 30 de novembro de 2019. Excepcionalmente, o concello poderá solicitar una prórroga para a súa xustificación, de acordo coas instrucións que se lle remitirán máis adiante, que se concederá, no seu caso, mediante Resolución da Presidencia. No caso de que non se xustifique correctamente a realización do pago das achegas municipais para cuxo financiamento se solicitou a achega provincial xa transferida ao concello, ou no suposto de que o concello non presente a documentación xustificativa no prazo sinalado, iniciarase un procedemento de reintegro da cantidade que corresponda, segundo o procedemento previsto no artigo 70.3 do Real decreto 887/2006, do 21 de xullo, polo que se aproba o regulamento da Lei 38/2003, do 17 de novembro, xeral de subvencións.9.6. Préstamo provincial destinado ao financiamento de débedas do concello con entidades financeiras No suposto de que o concello destinase o préstamo provincial ao financiamento de débedas do concello con entidades financeiras, a deputación, despois da aprobación do Plan, transferiralle, con carácter prepagable, directamente á entidade financeira na que o concello teña concertado o préstamo municipal que se vai amortizar co importe do préstamo provincial, o que se lle comunicará oportunamente ao concello para o seu coñecemento.10.–DEVOLUCIÓN DO PRÉSTAMO PROVINCIAL. Os concellos deberán devolverlle á deputación en dez anualidades o importe do préstamo provincial que lles foi transferido a partir do ano 2020 ata o 2029, prorrogable mediante Resolución da Presidencia. O importe anual a devolver será a décima parte do importe total transferido tanto para a redución do seu endebedamento como para a realización de investimentos, realizándose no último ano o axuste exacto da cantidade a devolver. Non obstante, o concello poderá anticipar a devolución do préstamo pendente, comunicándoo previamente á deputación. A devolución realizarase mediante ingreso na conta da deputación que se lles indicará aos concellos, a metade do importe anual ata o 30 xuño e a outra metade ata o 30 de novembro de cada ano. No caso de que o concello non realice os ingresos que correspondan nos prazos establecidos, a deputación poderá aplicar aos concellos usuarios do servizo de recadación a compensación coas entregas a conta, e aos demais concellos, con calquera outro pago que a deputación deba realizarlle ao concello.11.–RÉXIME SANCIONADOR. O incumprimento do disposto nalgunha destas Bases poderá dar lugar ao inicio de oficio dun expediente sancionador, segundo se indica nesta Base e de acordo co previsto na Lei 38/2003, do 17 de novembro, xeral de subvencións, no Real decreto 887/2006, do 21 de xullo, polo que se aproba o seu regulamento, na Lei 9/2007, do 13 de xuño, de subvencións de Galicia, e no Decreto 11/2009, do 8 de xaneiro, polo que se aproba o seu regulamento. De acordo co disposto na Base 7, o incumprimento das condicións da delegación da contratación dos investimentos implicará a perda da achega da deputación ao investimento correspondente, aínda que a achega provincial poderá reinvestirse a través dun Plan dun exercicio posterior. No caso de pagos realizados ao concello con carácter prepagable, de acordo co disposto nas Bases 9.1, 9.2 e 9.5, cando o concello non xustifique correctamente no prazo sinalado a aplicación da achega provincial recibida, poderá iniciarse un procedemento de reintegro da cantidade que corresponda, segundo o procedemento previsto no artigo 70.3 e 91 e seguintes do Real decreto 887/2006, para o que se lle dará en todo caso audiencia ao interesado, aínda que o importe da achega provincial reintegrada poderá recuperarse a través dun Plan dun exercicio posterior. Os importes a reintegrar poderán ser obxecto de compensación con calquera obriga recoñecida pola deputación a favor do concello. No caso de pagos de achega provincial que requiran a previa xustificación do gasto polo concello, a súa non xustificación dará lugar á perda da achega provincial correspondente. En todos os casos, a presentación da documentación xustificativa fora do prazo establecido, poderá dar lugar á imposición das seguintes sancións de conformidade co disposto na Base 56.6 das de execución do orzamento da Deputación: – De se producir o atraso no prazo de xustificación e non exceder dun mes, a sanción prevista na lei imporase no grao mínimo e será do 10% do importe da subvención outorgada co límite de 75 €. – De exceder dun mes e non chegar a tres, a sanción imporase no seu grao medio e será do 20% do importe da subvención outorgada co límite de 400 €. – E de exceder de tres meses, a sanción imporase no seu grao máximo e suporá o 30% do importe da subvención, sen que poida superar o importe de 900 €. En canto ao procedemento administrativo a seguir aplicarase supletoriamente o previsto nas citadas leis e regulamentos de subvencións. DISPOSICIÓNS ADICIONAIS 1.–A interpretación e a resolución das dúbidas que puidesen xurdir na aplicación destas Bases serán resoltas pola Presidencia desta deputación, previos os informes da Secretaría e da Intervención.2.–Para o non disposto expresamente nas presentes Bases, aplicarase supletoriamente o establecido na Lei 38/2003, do 17 de novembro, xeral de subvencións, no Real decreto 887/2006, do 21 de xullo, polo que se aproba o seu regulamento, na Lei 9/2007, do 13 de xuño, de subvencións de Galicia, e no Decreto 11/2009, do 8 de xaneiro, polo que se aproba o seu regulamento.